Резюме на ГСП

История на стопанството 
Държавно горско стопанство “Силистра” носи наименованието си от град Силистра, който се намира на територията му и е най-големият по площ и население за района. На север граничи с Република Румъния, на изток и югоизток с ДГС “Генерал Тошево” и ДГС “Тервел”,  на юг с ДЛС “Каракуз” и на запад с ДГС “Тутракан”. Изброените граници не преминават навсякъде през горски комплекси, а и през земеделски земи. 
Пътната мрежа в района е добре развита. Всички селища са свързани помежду си посредством асфалтирани пътища. През територията на Държавно горско стопанство “Силистра”  преминава първокласен път Силистра – Дулово - Шумен. Основните пътни артерии, допълнени с многобройните асфалтирани пътища вътре в общините и направените от дейността на държавното горско стопанство черни и чакълирани горски пътища задоволяват напълно нуждите на горскостопанската дейност, особено при добива и транспорта на строителна дървесина и дърва. 
Добрите съобщителни връзки и наличието на мобилни телефони улесняват твърде много управлението, стопанисването и опазването на горите и дивеча в държавното горско стопанство. 
В град Силистра има пристанище на река Дунав.
Държавното горско стопанство е разделено на два горскостопански участъка:  “Дунав” и “Алеково”. 
         В горско–административно отношение ДГС “Силистра” се числи към Северноцентрално държавно предприятие гр.Габрово и към Регионална дирекция по горите– Русе.
Държавно горско стопанство “Силистра” се намира между 43º44′ и 44º03′ северна ширина и между 26º51′ и 27º40′ източна дължина по Гринуич. Територията му е разположена в Дунавската равнина. 
В държавното горско стопанство горските комплекси са много на брой и разпокъсани от земеделски площи. Те образуват неправилен многоъгълник с размери в посока северозапад-югоизток – 55 км и в посока североизток-югозапад – 25 км.
Релефът на Държавно горско стопанство “Силистра” се отнася към типа нискохълмист. Територията е нарязана от суходолия  наричани ,,чеири,, и ,,кулаци,,.
В административно отношение горите и земите, които са включени в сегашните граници на стопанството, са били винаги цялостна горскостопанска единица. През 1951 год. е направено цялостно устройство на всички гори в следствие на което е оформено Силистретското лесничейство. През същата годино са са били изработени  и технически проекти за държавните защитни горски пояси,,Дунав“, ,,Канагьол“, ,,Суха река“ и по шосето Силистра – Шумен.
Сегашното лесоустройство е седмо по ред.
Направлението на стопанисването е в зависимост от функциите, които изпълняват горите. В ДГС "Силистра" горите с дървопроизводителни и средообразуващи наемат 14.1%, а горите със ЗРФЗТ - 85.9%, от общата площ.
Тъй като преобладаващата част от залесената площ попада в зоните по „Натура 2000" от ЗБР и същите са причислени към гори в защитени територии, всички гори от ДГФ са причислени към ,,Условни стопански класове".
Режимът на стопанисване на насажденията и голите горски площи от групата гори със специални функции ще има за цел непрекъснатото подобряване и увеличаване на тези функции. Основната насока на стопанисването в групата гори с основно дървопроизводителни максимално производство на строителна дървесина от единица площ, като най-рационално се използуват плодородието на почвата и продуктивността на типовете месторастения. Заедно с това проектираните мероприятия ще спомагат и за повишаване на водохранните, почвозащитни, здравно украсни и други функции на гората.
Цели на управление
Лесовъдско-техническите и икономическите форми на стопанството и характера на производството се определят от основите на стопанисването. При определянето му се вземат под внимание състоянието на насажденията, целта на производство и функционалната принадлежност на горите.
В горите със стопански функции основната цел е добив на различна по вид, качество и количество дървесина, съобразно възможностите на месторастенията и дървесния вид, в съчетание с естественото възобновяване на насажденията, както и на различните странични ползвания от горите.
Съобразно сегашното състояние на насажденията проектирането е насочено към запазване и образуване на естествени смесени и разновъзрастни насаждения, като по-устойчиви здравословно, по-производителни и възможно най-подходящи за реализация на комплекса дървопроизводство и средообразуване.
Горски ресурси
Права на собственост и ползване
	Обща площ
/ха/
	Държав ни гори
/ха/
	Общин ски гори
/ха/
	Частни гори
/ха/
	Гори на юр. лица
/ха
	Гори на рел. opr.
/ха
	Обща горска площ
/ха/
	Лесис тост
/%/

	51588.4
	4779.1
	577.6
	297.3
	32.9
	4.9
	5691.8
	11.0

	32500.0
	6586.9
	961.7
	361.6
	309.3
	2.2
	8221.0
	25.2

	24851.5
	8162.3
	202.4
	246.6
	64.4
	9.6
	8685.3
	34.9

	27600.0
	2114.8
	473.7
	312.3
	26.0
	0.2
	2927.0
	10.6

	136539.9
	21643.1
	2215.4
	1217.8
	432.6
	16,9
	25525.1
	18.7

	
	84.8
	8.7
	4.7
	1.7
	0.1
	100.0
	



Социално-икономически условия 
На територията на общините, попадащи в границите на Държавно горско стопанство “Силистра” има изградена много добра пътна мрежа. Всички села са свързани с главните пътища с асфалтови шосета. В по-големите комплекси освен асфалтови шосета има и чакълирани и земни камионни пътища. Използват се и направените пътища в обработваемите земи, както и многобройните тракторни пътища, които се явяват продължение и разширение на съществуващата пътна мрежа. При зимни условия и след продължителни валежи обаче, по-голямата част от черните камионни пътища не могат да се използват, тъй като почвите са тежки, песъчливо-глинести и се разкалват. 
За усвояването на дървесината допринася и равнинния характер на областта.
От значение за поминъка на населението са и страничните ползвания от горите. Първо по значение е пашата на домашен добитък, но териториите за тази дейност не се използват пълноценно най-вече поради намалелия брой на животните. Добра е организацията при събирането на горски плодове, билки и гъби. 
Наличието на красиви местности и микроязовири създава добри условия за развитие на селския туризъм. 
Държавно горско стопанство “СИЛИСТРА” предлага добри условия за развитието на интензивно ловно стопанство, а също и на международен ловен туризъм. Има значителни дивечови запаси и видово разнообразие от благороден елен, елен лопатар, сърна, дива свиня, заек, фазан, диви патици и други. 
Видов състав
Основни дървесни видове са:

Quercus cerris
Quercus frainetto
Quercus robur
Quercus petraea
Quercus pubescens
Carpinus betulus
Carpinus orientalis
Pinus sylvestris
Pinus nigra
Picea abies
Robinia pseudoacacia
Tilia tomentosa
Tilia cordata
Ulmus minor
Acer campestre
Fraxinus ornus 
Populus euroamericana
Betula pendula
Fraxinus excelsior
Juglans regia
Salix alba
Quercus rubra
Gleditsia triacantha
Fraxinus angustifolia
и др
Предпазни мерки по отношение на околната среда

